Brynheiður Ketilsdóttir húsfreyja í Norður-Gerði fæddist 4. ágúst 1907 á Ketilsstöðum í Mýrdal og lést 11. jan. 2005 . Foreldrar hennar voru Ketill bóndi á Ketilsstöðum , f. 6. febrúar 1864 , d. 2. jan. 1945 , Ketils vinnumanns , f. 1838 , d. 1905 , Ketilssonar og konu Ketils vinnumanns ( 1863 ) Ingveldar vinnukonu , f. 25. júlí 1829 í Neðri-Dal u . Eyjafjöllum , d. 9. des. 1910 á Stóru-Heiði í Mýrdal , Sveinsdóttur . Móðir Brynheiðar og síðari kona ( 1901 ) Ketils bónda var Arnfríður húsfreyja , f. 19. marz 1868 á Rofunum , d. 23. nóv. 1957 á Ketilsstöðum , Björns bónda á Rofunum , f. 1843 , d. 1889 , Sigurðssonar og konu ( skildu ) Björns , Arnfríðar húsfreyju , f. 1831 , d. 1919 , Bjarnadóttur . Brynheiður var með foreldrum sínum til ársins 1938 , er hún fluttist til Eyja . Hún giftist Birni 1939 og bjó með honum í Norður-Gerði og á Þingeyri , var síðari kona hans . Þau eignuðust þrjú börn . Björn lést 1979 . Brynheiður bjó síðan hjá Guðlaugi Grétari syni sínum í Austurgerði 1 . Hún lést 2005 , var jarðsett í Skeiðflatarkirkjugarði í Mýrdal .